สังคมข่าวหุ้นนิวส์เวฟ
หนังสือพิมพ์รายวันข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคาร 25 สิงหาคม 2558 ดัชนีตลาดหุ้นไทยปิดการซื้อขายอยู่ที่ 1,301.06 จุด ปรับลดลง64.55 จุด พ่วงด้วยมูลค่าการซื้อขาย 6หมื่นล้านบาท
25 ส.ค. 2558

หนังสือพิมพ์รายวันข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคาร 25 สิงหาคม 2558 ดัชนีตลาดหุ้นไทยปิดการซื้อขายอยู่ที่ 1,301.06 จุด ปรับลดลง64.55 จุด พ่วงด้วยมูลค่าการซื้อขาย 6หมื่นล้านบาท
 * กระดานเลือดอีกแล้ว โอ๊ย พี่ SET ดิ่งลงเข้าไปอีกวัน ถ้าหากวันที่ 18 ส.ค. เรียกว่าเจ็บหนัก เมื่อวานคงต้องเรียกขานว่าเข้าขั้นโคม่า * อย่างที่นิวส์เวฟเคยเตือนกันไว้บ่อยครั้ง รากฐานตลาดหุ้นไทยยังอยู่ในช่วงเปราะบางเป็นอย่างยิ่ง ปัจจัยหนุนภายในไม่มี แถมภายนอกยังเกือบวิกฤต พอปัจจัยลบไม่ดีออกมา ก็เลยสั่นสะเทือนแรงอย่างที่เห็นนี่แหละ
* ต่างชาติและสถาบันยังคงรับบทผู้ร้าย โดยต่างชาติสาดขายออกมาหนักถึง 4,775 ล้านบาท ตามด้วยสถาบันสาดอีก 2,508 ล้านบาท ส่วนขาเข้าซื้อรายย่อยรับบทป๋าช้อนไม่เปลี่ยน เข้าเก็บไป 6,833 ล้านบาท ตามด้วยบัญชีบริษัทหลักทรัพย์ 450 ล้านบาท
* ระยะหลังทุกครั้งที่ตลาดหุ้นดิ่งลง รายย่อยคือพระเอกตลอดที่คอยเข้าช้อนซื้อหุ้นรับไว้แทบทุกครั้ง แหม แบบนี้ควรเลิกให้น้ำหนักต่างชาติและสถาบันได้แล้ว เพราะรายย่อยนี่แหละกลายเป็นขาใหญ่ตัวจริงเข้าซื้อตลอด และไม่ได้ซื้อสุทธิด้วยจำนวนเงินน้อยๆ เสียด้วย
* เริ่มด้วยหุ้นแรกวันนี้ แม้จะเป็นหุ้นไซส์เล็กแต่ใจใหญ่ กล้าคว้างานโต CHO นั่นเอง ล่าสุด รับข่าวดีเต็มๆ เนื่องจากทาง ขสมก. ยืนยันประมูลรถเมล์ NGV โปร่งใส รวมถึงศาลอาญาและศาลปกครองไม่รับฟ้องอีกด้วย
* เรียกได้ว่า เป็นการช่วยปลดล็อกหุ้นเต็มสูบ ไม่งั้นผู้บริหารบริษัทคงไม่กล้าเอ่ยปากว่า เตรียมอัพเป้ารายได้ปีนี้โต 80% ทันที เพราะเค้กก้อนใหญ่ รถเมล์ NGV กำลังเป็นรูปเป็นร่างชัดเจนแล้ว
* ต่อกันด้วยกลุ่มหุ้นเด้งเร็วที่มีโอกาสทำราคาดีดขึ้นแรงวันนี้ โดยจากการสำรวจข้อมูลกันมาพบว่ามีถึง 10 หุ้นขาประจำที่มักดีดแรงทันทีหลังผ่านพ้นวันดัชนีทรุดลงหนัก * เบื้องต้นถ้าเป็นกลุ่ม SET ขอให้น้ำหนักไปที่หุ้น IVL-IFEC-IRPC ไปเลย เพราะทั้งสามบริษัทนอกจากน่าสนใจในเชิงราคาที่ถอยลงมาก แต่ตัวผลการดำเนินงานยังเติบโตได้ดีเป็นพิเศษ
* ส่วนหุ้น mai น่าสนใจเป็นเลือก EA-TVT สำหรับ EA หลุดต่ำกว่า 20 บาท ไม่เข้าเก็บแล้วจะรอตอนไหน พื้นฐานล็อกเป้าการันตีงบปี 58 เติบโตเต็มตัว แถมยังมีความคืบหน้าเรื่องการลงทุนโซลาร์ฟาร์มแบบต่อเนื่องไม่มีหมก
* ส่วน TVT เป็นอีกหุ้นที่โดนมองข้ามเกินไป ทั้งที่จริงแล้วพื้นฐานกำไรปรับเพิ่มขึ้นได้โดดเด่นกว่าหุ้นไอพีโอตัวอื่นเสียด้วยซ้ำ ครึ่งปีหลังมีงานชุกแน่นเต็มมือพร้อมกับเริ่มสร้างรายได้เข้าบริษัทให้ทันที ราคาเป้าหมายเกิน 3 บาท ที่โบรกฯกำหนดไว้มาจากพื้นฐาน ไม่ใช่ได้มาเพราะโชคช่วยแน่นอน
* หุ้น BCP น่าสนใจสำหรับคนที่ต้องการลงทุนระยะกลาง-ยาว เนื่องจากในวันนี้เป็นโอกาสสุดท้ายที่จะได้เข้าซื้อหุ้นเพื่อรับเงินปันผลระหว่างกาล 1 บาท ดีดออกมาเป็นดิวิเดนด์ยีลด์สูงปรี๊ดทะลุ 3%  ขึ้น XD วันที่ 26 ส.ค.นี้ ใครบอกหุ้นพลังงานปันผลน้อย เลิกมโนเสียที ของแบบนี้เขาต้องวัดกันเป็นแบบรายตัว โปรดอย่าเหมารวม
* ที่กล้าแนะนำ BCP คนอาจจะสงสัยว่า ไม่หวั่นกลัวปัญหาสต๊อกลอสหรือไง แน่นอนบางจากโดนสต๊อกลอสแน่ แต่กล้าฟันธงเช่นกันว่า งบ Q3 จะดูดีกว่าหุ้นโรงกลั่นตัวอื่น เพราะอย่าลืมธุรกิจพลังงานทดแทนขึ้นมาสร้างกำไรให้บริษัทแบบมีนัยสำคัญไปแล้ว นี่ยังไม่รวมปัจจัยบวกที่ซ่อนไว้อย่างแผนการนำลูกเข้าตลาดหุ้น หรือเข้าซื้อกิจการเพิ่มอีกนะ ถึงได้บอกไงว่า ระยะกลาง-ยาวยังไงก็คุ้ม
* ปิดท้ายด้วยหุ้น FORTH เมื่อวานดิ่งลงหนักไป 20% แถมวันนี้ขึ้นเครื่องหมาย XD ซ้ำเข้าไปอีก ย้ำว่า ถ้าหากวันนี้ราคาหุ้นยังลงต่อ ต้องรีบเข้าทยอยสะสมสถานเดียว
* เนื่องจาก FORTH ถอยเข้าเขต “ขายมากเกินไป” ขณะที่พื้นฐานยังแกร่งไม่เปลี่ยน เพราะเข้าสู่โหมดขาขึ้นฟาดกำไรโตต่อเนื่อง ด้วยแรงหนุนหลักธุรกิจบริษัทลูก “บุญเติม” ดังนั้น ภายในระยะสั้นราคาหุ้นมีแนวโน้มที่จะฟื้นตัวไปหาแนวต้านแรก 9 บาท ถ้าผ่านไปได้วิ่งไปหาแนวต้านที่สอง 10 บาท จึงขอฝากไว้ให้พิจารณา เพราะไม่อยากให้พลาดของดี * 